CELEX: 22016D0755
Language: el
Date: 2015-03-20 00:00:00
Title: Απόφαση της Μεικτής Επιτροπής του ΕΟΧ αριθ. 72/2015, της 20ής Μαρτίου 2015, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2016/755]

19.5.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 129/85
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 72/2015
      της 20ής Μαρτίου 2015
      για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2016/755]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ») και ιδίως τα άρθρα 86 και 98,
      Εκτιμώντας τα ακόλουθα:
      
                  (1)
               
               
                  Είναι σκόπιμο να επεκταθεί η συνεργασία των συμβαλλόμενων μερών της συμφωνίας για τον ΕΟΧ ώστε να συμπεριλάβει τον κανονισμό (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (1).
               
            
                  (2)
               
               
                  Είναι σκόπιμο να επεκταθεί η συνεργασία των συμβαλλόμενων μερών της συμφωνίας για τον ΕΟΧ ώστε να συμπεριλάβει τον κανονισμό (ΕΕ) αριθ. 1261/2013 του Συμβουλίου, της 2ας Δεκεμβρίου 2013, για την τροποποίηση του κανονισμού (ΕΚ) αριθ. 723/2009 σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (2).
               
            
                  (3)
               
               
                  Το πρωτόκολλο 31 της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Μετά την παράγραφο 11 του άρθρου 1 του πρωτοκόλλου 31 της συμφωνίας για τον ΕΟΧ παρεμβάλλεται η ακόλουθη παράγραφος:
      
         
                     «12.
                  
                  
                     
                                 α)
                              
                              
                                 Τα συμβαλλόμενα μέρη θα επιδιώξουν την ενίσχυση της συνεργασίας στο πλαίσιο των δραστηριοτήτων που ενδέχεται να προκύψουν από την ακόλουθη κοινοτική πράξη:
                                 
                                             —
                                          
                                          
                                             
                                                32009 R 0723: Κανονισμός (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (ΕΕ L 206 της 8.8.2009, σ. 1), όπως τροποποιήθηκε με:
                                             
                                                         —
                                                      
                                                      
                                                         
                                                            32013 R 1261: Κανονισμός (ΕΕ) αριθ. 1261/2013 του Συμβουλίου, της 2ας Δεκεμβρίου 2013 (ΕΕ L 326 της 6.12.2013, σ. 1).
                                                      
                                                   
                                       
                           
                                 β)
                              
                              
                                 Το άρθρο 5 παράγραφος 1 στοιχείο δ) του κανονισμού (ΕΚ) αριθ. 723/2009 παραπέμπει στην οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας και στην οδηγία 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης, οι οποίες δεν έχουν ενσωματωθεί στη συμφωνία. Οι αναφορές αυτές είναι, ως εκ τούτου, ενδεδειγμένες μόνο για την εφαρμογή του άρθρου 5 παράγραφος 1 στοιχείο δ) και δεν θίγουν το πεδίο εφαρμογής της συμφωνίας.
                              
                           
                                 γ)
                              
                              
                                 Τα κράτη της ΕΖΕΣ συμμετέχουν πλήρως, χωρίς το δικαίωμα ψήφου, σε όλες τις κοινοτικές επιτροπές οι οποίες συνδράμουν την Ευρωπαϊκή Επιτροπή στη διαχείριση, την ανάπτυξη και την εκτέλεση των δραστηριοτήτων που αναφέρονται στο στοιχείο α).»
                              
                           
               
      Άρθρο 2
      Η παρούσα απόφαση αρχίζει να ισχύει την επόμενη ημέρα από την τελευταία κοινοποίηση που προβλέπεται στο άρθρο 103 παράγραφος 1 της συμφωνίας για τον ΕΟΧ (*).
      Άρθρο 3
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 20 Μαρτίου 2015.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Gianluca GRIPPA
         
      
      
         (1)  ΕΕ L 206 της 8.8.2009, σ. 1.
      
         (2)  ΕΕ L 326 της 6.12.2013, σ. 1.
      
         (*)  Έχουν αναφερθεί συνταγματικές απαιτήσεις.